Monokultur » Karen Jespersen i paralleluniverset
Karen Jespersen i paralleluniverset
Diverse — Drokles on October 28, 2010 at 3:38 pm
Der er faldet en højst bemærkelsesværdig injurie dom over Karen Jespersen for at have kritiseret daværende talsmand for Muslimernes Fællesråd Zubair Butt Hussains forhold til stening. Dommeren mente at følgende citat fra Berlingske Tidende var møntet på Hussain
»For mig handler det her primært om, at jeg er kritisk i forhold til en organisation [Muslimernes Fællesråd], der er repræsenteret af personer, som går ind for stening og undertrykkelse af kvinder. Det er sådan, jeg forstår ekstremisme,«
Og sandt nok står Hussein også for skud i hendes ganske præcise og afdæmpede redegørelse, men sammen med en anden kendt stener i denne indledende sætning
»Jeg har faktisk gjort mig meget umage med at sige, at det er nogle fremtrædende repræsentanter for organisationen, som jeg kritiserer. Her tænker jeg primært på Abdul Wahid Petersen og Zubair Butt Hussain , som ikke har villet tage afstand fra stening,«
Enten læses det at både Abdul Wahid Petersen og Zubair Butt Hussain - begge to - ikke vil tage afstand fra stening, hvilket ikke er det samme, som at sige at de går ind for stening (hvis man elsker at skelne selv mellem de mindste detaljer) eller også er det alene Abdul Petersen, der primært tænkes på når man taler repræsentanter, der går ind for stening og kvindeundertrykkelse og altså følgeligt Butt Hussain, der lummert ikke tager afstand fra sin svorne religions simple formaninger.
Jespersen vidste hvad hun talte om da hun påpegede at man ikke skal lade ræven vogte gæs. Helt ned på gadeplan hviler integrationsindsatsen på islamister, som den meget omtalte sag med toppen af isbjerget Amer Doohs her fra Jyllands-Posten
Brabrand Boligforening vil fremover sikre, at rollemodeller, der arbejder med integration af unge muslimer, ikke har islamistiske holdninger.
Reaktionen kommer på baggrund af to videoer, som en tidligere ansat på det prisbelønnede integrationsprojekt Vejledningscentret for Uddannelse og Arbejde (VCUA), Ammar Doosh, har lagt ud på Youtube.
»Islam vil ændre hele samfundet. Den accepterer ikke kompromis-løsninger. Derfor går islam ikke ind for integration,« siger den universitetsuddannede Ammar Doosh bl.a.
En venstredrejet ven, der arbejdede som integrationskonsulent i København fortalte mig for år tilbage om det almindelige i at benytte den slags mennesker. Han så dog intet problem fordi de passede deres arbejdet så flittigt.
Og islamiseringen er skam en trend, hvor vi blot er bagud i forhold til det meste af Vesteuropa. Den nærmeste fremtid for Danmark, som man kunne se en flig af i Kristeligt Dagblad, er, at islamificeringen bliver så anmassende, at selv lærerne tør indrømme det
Lærerne i det franske skolesystem mødes af et stadig større antal religiøse krav fra muslimske elever og deres forældre.
Ifølge rapporten er der voksende problemer med indvandrerelever, som vender sig imod lektioner om Holocaust, om korsfarerne og evolutionen. De kræver halal-mad og “afviser fransk kultur og værdier”.
- Det bliver sværere for lærerne at modsætte sig religiøst pres, hedder det i rapporten, som avisen Journal du Dimanche trykte et udkast af i weekenden.
Men sandheden er ilde hørt for nogle kunne blive kede af den.
[...] Andre kilder: Jyllands-Posten, Jyllands-Posten, Jyllands-Posten, Berlingske Tidende, Monokultur, [...]
Pingback by Jeg undrer mig! « Veritas Universalis — November 1, 2010 @ 8:08 pm